They Live in the Grey

They Live in the Grey – 2022-yilda suratga olingan AQSh gʻayritabiiy dahshatli filmi. Ssenariy mualliflari Abel Vang va Burlee Vang film rejissyorlari ham hisoblanishadi. Filmda bosh rollarni Michelle Krusiek, Ken Kirby, Madelyn Grace, JR Cacia va Ellen Wroe ijro etgan. Film Shudder platformasi orqali 2022-yil 17-fevralda namoyish etilgan.

Film syujeti 
CPS ishchisi Claire Yang (Michelle Krusiec) va uning eri, politsiyachi Peter (Ken Kirby) oʻlgan oʻgʻlining xotirasini eslab qaygʻuli oqshomni oʻtkazishadi.

Claire arvohlarni koʻra olishi va hatto ular bilan muloqot qilish qobiliyatiga ega edi. Baʼzi arvohlar unga qandaydir tarzda jismoniy zarar yetkazishardi, boshqalari esa shunchaki qichqirardi yoki tikilib qolardi.

U potensial zoʻravonlikka uchragan Sophie Langning (Madelyn Grace) uyiga keladi. U yerda qizning ota-onasi, sayohat agenti Audrey va rieltor Giles bilan uchrashadi. Qizi Sophie maktabdan turli jarohatlar bilan kelganini aytishadi, avvaliga ular qizini skeytborddan yiqilishda ayblashgan, ammo Claire uyda sharpa borligini aniqlaydi.

Eslatmalar orqali Claire va Peter haqida, shuningdek, oʻgʻli Lucasni qanday yoʻqotganliklari haqida koʻproq maʼlumotlar ochiqlanadi. Claire Lucasning arvohini koʻradi.

Claire Audreyning arvoh bilan bogʻlanishga harakat qilish iltimosiga rozi boʻladi. Seans paytida u tungi koʻylakda aylanayotgan, keyinroq bilaklari kesilgan holatda hammomda tiz choʻkib oʻtirgan ayolni, uyda erkakni oʻldirayotgan boshqa bir ayolni va yosh oʻlik bolani koʻradi.

Vahiylar Claireni katatonik holatga keltiradi, u kasalxonada uygʻonadi. U yerda Ada ismli ayol bilan tanishadi, ayol Clairega oʻzining hayotiy maslahatlarini beradi. U kechasi xonasidan chiqib, bir nechta arvohlarga duch keladi. Xonasiga qaytganida, yotoqdan turib, yura olayotgan Adani koʻradi. Claire Adaning ketish uchun „tanlovi“ borligini taklif qiladi va Ada rozi boʻladi.

Claire tushida tungi koʻylakdagi ayolni koʻradi. Shundan soʻng, uyidagi oʻzining barcha dori-darmonlarini tashlab yuboradi va Peterga qoʻngʻiroq qilganda uni kechga taklif qilib, hamma narsani gapirib bermoqchi ekanligini aytadi.

Biroz vaqtdan soʻng, Claire tungi koʻylakdagi ayolga duch keladi, oʻzi oʻldirgan odam uning eri ekanligini va eri oʻgʻlini boʻgʻib oʻldirgani sababli undan qasos olganini aytadi. Keyin ayol Clairega Audrayning Sophieni urganini va arvoh Sophiega zarar bermasdan, uni shkafga berkitib, himoya qilganini koʻrsatadi.

Claire mashinada Sophiening uyiga boradi va eshik ochiq ekanligini koʻradi. Tungi koʻylakdagi ayol uni ichkariga olib boradi, Claire Audreyni Gilesga qurol bilan hujum qilayotganini koʻradi. Audrey Sophieni urganini tan oladi va uni oʻldirishini aytadi. Claire qurolni olishga harakat qiladi. Audrey zinadan yiqilib, vafot etgandek koʻrinadi.

Claire Audreyning jasadini tekshirgani kirganda jasad gʻoyib boʻlganini koʻradi. Sophie bilan Claire eshik tomon yugurishadi va Audrey ularni pichoq bilan kutib oladi. Ular jang qilishadi, bu jarayonda Claire ikki marta pichoqlanadi. Claire arvohdan yordam soʻraydi, unga javoban Audreyning boʻynini koʻrinmas kuch sindirib tashlaydi.

Peter oshxonada hushidan ketgan Claireni topib, yordam chaqiradi. Claire Peterga oʻz qobiliyati haqida aytib beradi va bu qobiliyatdan arvohlarning harakatlanishiga yordam berish uchun foydalanishga qaror qilganini aytadi.

Tanqidiy qabul 
Paste jurnalida Mett Donato shunday film haqida yozgan edi: „They Live in the Grey – bu tematik qatlamlarga va abadiy oʻlim qoʻrquviga ega boʻlgan kamtarona film. Hamma narsa qancha uzoq davom etsa, aktyorlar almashtirib boʻlmaydigan filmning yurakni vayron qiluvchi taʼsirchanligini tushunish uchun shunchalik qiyinlashadi“. The Guardian jurnalisti Leslie Felperin film borasida shunday deydi: „They Live in the Grey – bu Shudder platformasidagi yana bir ajoyib film boʻlib, qoʻrqinchli va puxta oʻylangan, gʻayrioddiy kadrlar asosida ishlangan…“

Rollarda 

 Michelle Krusiec – Claire Yang rolida
 Ken Kirby – Peter Yang rolida
 Madelyn Grace – Sophie Lang rolida
 J. R. Cacia – Giles Lang rolida
 Ellen Wroe – Audrey Lang rolida
 Mercedes Manning – arvoh ayol rolida
 Willie S. – Hosea Lloyd rolida
 Audrey Moore – Jane rolida
 Jaden Tran – Lucas Yang rolida

Manbalar

Havolalar 

 
 

2020-yilgi Amerika filmlari
2022-yil filmlari
AQSh dahshatli filmlari
Arvoh qahramonlar
Dahshatli filmlar